Νικόλαος Αθανασίου

Ο Νικόλαος Αθανασίου του Βασιλείου (Πόποβο, 1η Ιανουαρίου 1912 - 7 Σεπτεμβρίου 1989) ήταν Έλληνας βουλευτής.

 Βιογραφία 
Γεννήθηκε στην Αγία Κυριακή του Σουλίου. Εργάστηκε ως δημοσιογράφος στην εφημερίδα "Ηπειρωτικός Αγών" και έπειτα ως δημοτικός υπάλληλος.  Ανέπτυξε αντιστασιακή δράση με τον Ναπολέοντα Ζέρβα. Εξελέγη για πρώτη φορά βουλευτής Ιωαννίνων με το Εθνικό Κόμμα Ελλάδας (Εθνικής Αντιστάσεως) το 1946. Στη συνέχεια εξελέγη βουλευτής με τον Ελληνικό Συναγερμό στις εκλογές του 1952. To 1951 ήταν Γενικός Γραμματέας του υπουργείου Δημοσίων Έργων.Νεώτερον Εγκυκλοπαιδικόν Λεξικόν Ήλιου, τ. ΙΗ΄ (συμπλήρωμα).

Το 1956 εκλέγεται ξανά με την ΕΡΕ στην περιφέρεια Θεσπρωτίας-Ιωαννίνων, όπως και στην εκλογική περιφέρεια Θεσπρωτίας το 1958, 1961, 1963 και 1964.Βουλή των Ελλήνων, Μητρώον Πληρεξουσίων, Γερουσιαστών και Βουλευτών. 1822-1935, Αθήνα 1986, σελ. 51 αρ. 12.  Εντάχθηκε τέλος στη Νέα Δημοκρατία, με την οποία εξελέγη βουλευτής Θεσπρωτίας το 1974. Θητεία στο Κοινοβούλιο, Βουλή των Ελλήνων, ανάκτηση 19 Μαΐου 2015.

Στην κυβέρνηση Κ. Καραμανλή υπηρέτησε ως υφυπουργός Εσωτερικών, από τις 29 Φεβρουαρίου 1956 ως τις 5 Μαρτίου 1958.

Απεβίωσε τον Σεπτέμβριο του 1989 και κηδεύτηκε στις 8 Σεπτεμβρίου από τον ιερό ναό Κοιμήσεως Θεοτόκου της Παραμυθιάς.Η Καθημερινή, 8 Σεπτεμβρίου 1989, σελ. 2.Η Σκάλα της Παραμυθιάς Θεσπρωτίας , ιστότοπος για το Μαργαρίτι, ανάκτηση 19 Μαΐου 2015. Άφησε πίσω του τη σύζυγό του, Θεοδώρα, παιδιά και εγγόνια.

 Παραπομπές 

Κατηγορία:Έλληνες υφυπουργοί Εσωτερικών
Κατηγορία:Βουλευτές εκλεγμένοι με τον Ελληνικό Συναγερμό
Κατηγορία:Βουλευτές εκλεγμένοι με την ΕΡΕ
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Βουλευτές Ιωαννίνων
Κατηγορία:Βουλευτές Θεσπρωτίας
Κατηγορία:Βουλευτές Ιωαννίνων-Θεσπρωτίας